همبرگر
همبرگر (اینگیلیسجه: Hamburger) — کسیلمیش و دۇغرانمیش کوتلت'دن و بولکودان عیبارت اولان ساندویچ نؤوعۆ.
تاریخی[دَییشدیر]
آبش مطبخی نین آیریلماز ترکیب حیصهسی اولان همبرگر ایلک دفعه آمریکادا کشف اولونماییب — بونا بنزر یئمکلر آرتیق آسیا همیشه اوزون یوللار قطع ائتمکله قییمه حاضیرلاماغی اؤیرنمیش و اونو چیی دادمیشلار. بو نعمت قیزیل اوردایا منسوب اولان تورپاقلاردا سورعتله یاییلماقدا ایدی. اورتا اسیرلرده اوروپا مطبخینده قییمه چوخ نادیر تاپینتی ایدی، عومومیتله اتین اؤزو یالنیز زادگانلارا منسوب ایدی. او واختین کولینار کیتابلاریندا اتین ازیلمهسی حاقیندا چوخ آز معلومات وار ایدی — بونو اساساً کالباس ایستحصالیندا ائدیردیلر. بعضی معلوماتلارا گؤره، " تاتار " رسپتی محض 17.عصرده روس گمیلری واسیطهسی ایله اوروپانین لیمان شهری اولان هامبورقدا پئیدا اولموشدور. بو یئمگی حتّی ایندییه قدر بیر چوخ اوروپا رستورانلاریندا " تاتار بیفتکسی " (Steak tartare)[۱]آدی ایله تاپماق مومکوندو. 19. عصرین ایلک یاریسینا قدر هامبورق اوروپانین ان بؤیوک ترانساتلانتیک لیمانلاریندان بیری حساب ائدیلیردی. آمریکایا یول توتان بیر چوخ کوچکونلر محض هامبورق لیمانیندان اورایا یولا دوشوردولر. آمریکادا، اساساً نیویورکدا، یئرلی کیچیک رستورانلاردا، آلمان گمیچیلرینی جلب ائتمک اوچون " هامبورق سایاغی استئیکلر " عمله گلمگه باشلامیشدی و نتیجه ده گئنیش یاییلمیشدیر. حاضیرکی کیمی او یئمک اساساً چیی (هردن ایسه یاری هیسه وئریلمیش) قییمه دن، یانیندا ایسه سوغان، ادویاتلار، چؤرک قیرینتیلاری و چیی یومورتادان عیبارت ایدی. بس کیمین عاغلینا ایلک اولاراق او کوتلتی بیشیریب بولکونون آراسینا قویماق فیکری گلیب — بیزلر اوچون هله ده سوالدیر. آما موعین اولونوب کی، آرتیق 1904 ایلده سنت-لویس یارمارکاسیندا، بیزیم بو گونلرده همبرگر دئدیگیمیز یئمگه چوخ بنزر یئمک ساتیلماقدا ایدی[۲].
prs_Arab azb_Arab azb_Arab azb_Arab